

Republika e Kosovës – Republika Kosova – Republic of Kosova

**KOMUNA JUNIK – OPŠTINA JUNIK– MUNICIPALITY JUNIK**

**KOMITETI PËR KOMUNITETE**

Kuvendi Komunal-Junik

Nr. 02/08/23

Datë: 25.10.2023, ora 1000

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PROCESVERBAL**

**i**

Mbledhjes së Tetë të Rregullt të Komitetit për Komunitete, mbajtur me datën 25 Tetor, 2023, në orën 1000, në lokalet e Kuvendit Komunal në Junik.

Të pranishëm në këtë mbledhje ishin anëtarët e këtij Komiteti si në vijim:

1. Zejnepe Gaxherri - kryesuese, përfaqësuese (LDK),
2. Zenel Maloku - përfaqësues (AAK),
3. Eliza Pepshi - përfaqësuese (LVV), dhe
4. Valdrin Isufaj - përfaqësues (Komuniteti i Biznesit),

Në këtë mbledhje mungoj anëtarja e këtij Komitetit, znj. Safete Shehu - përfaqësuese e (OJQ-së Qershiza).

Mbledhjen e Tetë të Rregullt të Komitetit për Komunitete e kryesoj znj. Zejnepe Gaxherri e cila përshëndeti të pranishmit, si dhe prezantoj dhe kërkoj miratimin e Rendit të Ditës, si në vijim:

1. Shqyrtimi dhe miratimi i procesverbalit nga mbledhja e kaluar,
2. Informatë rreth përgatitjeve të fermerëve për mbjelljet vjeshtore,
3. Të ndryshme.

Rendi i Ditës u shqyrtua, dhe me katër vota për, asnjë kundër dhe asnjë abstenim u miratua nga anëtarët e Komitetit për Komunitete.

**Pika e Parë e Rendit të Ditës**

**Shqyrtimi dhe miratimi i procesverbalit nga mbledhja e kaluar**

Kryesuesja znj. Zejnepe Gaxherri kërkoj shqyrtimin dhe miratimin e procesverbalit, i cili shqyrtua, dhe me katër vota për, asnjë kundër dhe asnjë abstenim u miratua nga anëtarët e Komitetit për Komunitete.

**Pika Dytë e Rendit të Ditës**

**Informatë rreth përgatitjeve për mbjelljet vjeshtore,**

Në mungesë të zyrtarit për bujqësi në Komunën e Junikut kjo pikë e Rendit të Ditës nuk u diskutua.

**Pika Tretë e Rendit të Ditës**

**Të ndryshme**

Z. Zenel Maloku tha se disa policë ankohen se janë të detyruar të bëjnë gjoba përzgjedhura për veturat e parkuara në trotuar para Komunës, ku disave u lejohet të parkohen e disa tjerëve jo, në të njëjtën rrugë, dhe kjo çështje nuk është e rregulluar me shenjë të trafikut. Fajtor për këtë janë, komandanti i Policisë, kryetari i Komunës dhe drejtori për Shërbime Publike. Kjo është punë e çoroditur dhe është marri që kjo të ndodh në Junik. Ndërsa, pyeti se që nga kur ndodh që shtyllat elektrike të shndërrohen në shenja të komunikacionit, dhe a ndodh kjo në përgjithësi nëpër Kosovë apo vetëm në Junik?!

Z. Zenel Maloku ngriti edhe çështjen e ndërtimit të Urës së Jasiqit dhe tha, se aty janë bërë shpenzime të tepërta si në armaturë poashtu edhe në beton dhe në materiale tjera.

Tjetër çështje është edhe çështja e rampës së rojeve të pyjeve që është e vendosur poshtë, pra afër Urës së Jasiqit, e cila nuk është në vendin e duhur, dhe unë kërkoj që ajo të vendoset lartë, pra përtej fshatrave Jasiq dhe Gjocaj. Përndryshe kjo është e jashtëligjshme, dhe këtë çështje unë do ta ngriti edhe në mbledhjen e radhës së Kuvendit të Komunës.

Me kaq, kryesuesja znj. Zejnepe Gaxherri e shpalli të mbyllur mbledhjen e sotshme të Komitetit për Komunitete.

Procesmbajtësi, Kryesuesja e Komitetit për Komunitete,

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gëzim Geci Zejnepe Gaxherri